झुंझुनूं में कल से जुटेंगे मोमिन
झुंझुनूं | शहरमें सोमवार से हजारों लोग एक जाजम पर बैठकर दीन और दुनिया की भलाई पर चर्चा करेंगे। यह सब होगा शहर के मलसीसर रोड पर तीन दिवसीय दीनी तब्लीगी इज्तेमा में, जहां जाने-माने उलेमाओं के बयान होंगे। इसमें बड़ी तादाद में लोग शिरकत करेंगे। इज्तेमा में दीनी तब्लीगी इज्तेमा के राजस्थान के हल्का आमिर मौलाना चिरागुद्दीन समेत कई उलेमाओं की तकरीर होगी। इज्तेमा की तैयारियां जोरों पर है। इज्तेमा में आने वाले लोगों को किसी तरह की परेशानी हो इसके हजारों वाहनों के पार्किंग की व्यवस्था की जा रही है। करीब 750 लोग एक साथ वुजू कर सके, इसके लिए वजू खाना बनाया जा रहा है। चाय, नाश्ते भोजन के लिए कैंटीन लगाई जा रही है। अस्थायी शौचालय बनाए गए है। शामियाना लगाया जा चुका है। तीन दिन चलने वाले इज्तेमा के आखिरी दिन 8 मार्च को सामूहिक दुआ होगी। जिसमें फलाहो बहबूदी अमन चैन की दुआ मांगी जाएगी।
hin_Deva hin_Deva